ભાજપ તેમને ભિલોડાથી ટિકિટ આપે એવી શક્યતા છે. હાલ આ બેઠક કોંગ્રેસના હાથામાં છે. ચૂંટણી માટે ઉમેદવારીની પ્રક્રિયા શરૂ થઇ ચૂકી છે, પરંતુ બે પ્રમુખ પક્ષો ભાજપ અને કોંગ્રેસ તરફથી હજુ ઉમેદવારોની યાદી જાહેર કરવામાં આવી નથી. રાજ્યમાં સરકાર વિરુદ્ધ હાલ ઘણા આંદોલનો ચાલી રહ્યાં છે, કોંગ્રેસે રાજ્યમાં સત્તાધારી પક્ષ પર ચારે બાજુથી પ્રહારો કર્યાં છે. એવામાં ઉમેદવારો નક્કી કરવા એ ભાજપ માટે હાલ મોટો કોયડો છે. ભાજપ જો પોતાના વર્તમાન ધારાસભ્યોને ટિકિટ ન આપે તો પક્ષપલટાનો ભય રહેલો છે. આથી આ મામલે ભાજપ ખૂબ શાંતિથી અને ધીમી ગતિએ આગળ વધી રહી છે. તો બીજી બાજુ કોંગ્રેસ 16 નવેમ્બર, ગુરૂવારના રોજ પ્રથમ તબક્કાના મતદાન ક્ષેત્રો માટે ઉમેદવારોની યાદી બહાર પાડે એવી શક્યતા છે.